Huset var under renovering og stod derfor tomt. Efter branden er der stort set intet tilbage. Politiets teknikere forsøger nu at finde årsagen til branden. Det var ambulancefolk, der opdagede branden i huset, da de omkring klokken 03.30 natten til søndag kom kørende på Frederikshavnvej ved Hørmested. Da skaderne var så voldsomme og havde ødelagt stort set alt valgte brandfolk at lade huset nedbrænde.

Opsummering:
Ambulancefolk opdagede i nat en voldsom brand i et hus på Frederikshavnvej ved Hørmested.